stanford-oval/wikipedia huggingface dataset:
Ayumi Morita
Tennisura

Morita osallistui ensimmäiseen ITF-turnaukseensa vuonna 2004 ja pelasi seuraavana vuonna ensimmäiset WTA-turnauksensa. Ensimmäisen ITF-turnausvoittonsa Morita otti Tokachin turnauksessa vuonna 2006. Samana vuonna hän voitti myös Tokion ITF-turnauksen. Vuonna 2007 hän voitti Birminghamin WTA-turnauksen toisella kierroksella maailmanlistan sijalla 27 olleen Ai Sugiyaman. Grand Slam -turnauksen pääsarjaan Morita pääsi ensimmäisen kerran Wimbledonissa 2007. Ensimmäisellä kierroksella hän hävisi kuitenkin Mara Santangelolle. Heinäkuussa hän voitti Kurumin ITF-turnauksen. Syyskuussa hän pääsi WTA-turnausten puolivälieriin sekä Balilla että Soulissa. Vuonna 2008 Morita pääsi Dohan WTA-turnauksessa toiselle kierrokselle voittamalla Jelena Vesninan. Kolmannella kierroksella hän hävisi Ai Sugiyamalle. Amelia Islandin turnauksessa hän pääsi myös toiselle kierrokselle ja nousi turnauksen jälkeen jo maailmanlistalla sadan parhaan joukkoon. Pekingin olympialaisissa Morita voitti ensimmäisellä kierroksella Uuden-Seelannin Marina Erakovicin, mutta hävisi toisella kierroksella Li Nalle. Tokion WTA-turnauksessa Morita voitti ensimmäisellä kierroksella maailmanlistan sijalla 19 olleen Ágnes Szávayn, mutta hävisi toisella kierroksella Svetlana Kuznetsovalle. Loppukaudesta hän voitti Tokion, Kalkutan ja Toyotan ITF-turnaukset.
Vuonna 2009 Morita pääsi heti kauden ensimmäisessä turnauksessa, Aucklandissa puolivälieriin asti, jossa joutui luovuttamaan. Kauden kaikissa Grand Slam -turnauksissa hän hävisi avauskierroksen ottelunsa. Vuonna 2010 hän pääsi Wimbledonissa toiselle kierrokselle voitettuaan Tamarine Tanasugarnin. Toisella kierroksella hän hävisi Dominika Cibulkoválle. Vuonna 2011 hän pääsi Grand Slam -turnauksessa ensimmäistä kertaa kolmannelle kierrokselle Australian avoimissa voitettuaan Alexandra Dulgherun ja Caroline Garcian. Kolmannella kierroksella hän hävisi Peng Shuaille. Dubain WTA-turnauksessa hän voitti ensimmäisellä kierroksella maailmanlistan sijalla 14 olleen Petra Kvitován ja toisella kierroksella Sania Mirzan. Kolmannella kierroksella hän hävisi ykköseksi sijoitetulle Caroline Wozniackille luvuin 6–1, 6–0. Malesian turnauksessa Morita hävisi puolivälierässä Jarmila Grothille 5–7, 6–3, 5–7. Ranskan avoimissa Morita hävisi toisella kierroksella Yanina Wickmayerille. Wimbledonissa Morita hävisi ensimmäisellä kierroksella Tamira Paszekille ja Yhdysvaltain avoimissa Laura Robsonille luovutettuaan toisessa erässä.
Aiheesta muualla

Kuvia tai muita tiedostoja aiheesta Ayumi Morita Wikimedia Commonsissa
Ayumi Moritan kotisivut (Arkistoitu – Internet Archive)
Ayumi Morita WTA:n sivuilla (englanniksi)
Bearsden

| Bearsden |
| --- | --- |
 Bearsden
 Koordinaatit: 55°55′10″N, 4°20′1″W 
Valtio:  Yhdistynyt kuningaskunta
Maa:  Skotlanti
Kreivikunta:  Dunbartonshire
Hallintopiiri:  Itä-Dunbartonshire
Väkiluku (2016):  28 120
Aikavyöhyke:  UTC+0
 – Kesäaika:  UTC+1
Postinumero:  G61
Suuntanumero(t):  0141
Infobox OKVirheellinen NIMI-arvo: 
Bearsden (gaeliksi Cille Phàdraig Ùr, skotiksi Easter Kirkpatrick, Eister Kilpatrick) on kaupunki Skotlannin Itä-Dunbartonshiressa. Bearsden sijaitsee noin 10 kilometrin päässä Glasgow’n keskustasta. Bearsden on käytännössä esikaupunki, ja on nimetty Bearsdenin rautatieaseman mukaan.
Kaupungin arvoitiin olevan Ison-Britannian seitsemänneksi varakkain alue vuonna 2005 suoritetussa kyselyssä.
Ben Alnwick

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ben Robert Alnwick
Syntymäaika: 1. tammikuuta 1987 (ikä 37)
Syntymäpaikka: Prudhoe, Englanti
Pelipaikka: Maalivahti
Pituus: 188 cm
Seura
Seura: Bolton Wanderers
Pelinumero: 1
Junioriseurat
–2004: Sunderland
Seurat
| Vuodet | Seura | O | (M) |
| 2004–2007 | Sunderland | 19 | (0) |
| 2007–2012 | Tottenham Hotspur | 1 | (0) |
| 2007 | → Luton Town (laina) | 4 | (0) |
| 2008 | → Leicester City (laina) | 8 | (0) |
| 2008 | → Carlisle United (laina) | 6 | (0) |
| 2009 | → Norwich City (laina) | 3 | (0) |
| 2011 | → Leyton Orient (laina) | 6 | (0) |
| 2012–2013 | Barnsley | 10 | (0) |
| 2013–2014 | Charlton Athletic | 10 | (0) |
| 2014 | Leyton Orient | 1 | (0) |
| 2014–2016 | Peterborough United | 80 | (0) |
| 2016– | Bolton wanderers | 62 | (0) |
 Seurajoukkueuran tilastot kattavat vain kansalliset sarjat.
Ben Robert Alnwick (s. 1. tammikuuta 1987) on englantilainen jalkapalloilija. Hän on pelipaikaltaan maalivahti. Alnwick edusti kaudella 2018–2019 Bolton Wanderssia.[lähde? ]
BBC Entertainment

| BBC Entertainment |
| --- | --- |

Lähetykset alkoivat:  Lokakuussa 2006
Omistaja:  BBC Worldwide
Kuvaformaatti:  576i (PAL)
Korvasi kanavan:  BBC Prime
Kotisivu:  www.bbcentertainment.com
Saatavuus
Satelliitti
Astro:  Kanava 731
Polsat:  Kanava 33
Skylife:  Kanava 334
Tata Sky:  Kanava 205
TrueVisions:  Kanava 35
Kaapeliverkko
StarHub:  Kanava 76
TrueVisions:  Kanava 35
Infobox OKNimi-testi OK: 
BBC Entertainment on kansainvälinen televisiokanava, jonka ohjelmisto koostuu komediasta, draamasta sekä viihdeohjelmista, jotka on tuottanut BBC tai jokin muu brittiläinen televisiotuotantoyhtiö. Lokakuussa 2006 BBC Entertainment korvasi BBC Prime Asian Singaporessa, Hongkongissa, Thaimaassa ja Etelä-Koreassa. Kanava aloitti saman vuoden joulukuussa Malesiassa. BBC Entertainment aloitti Intiassa toukokuussa 2007. Kanavaa on mahdollista katsoa myös Puolassa, jossa se aloitti joulukuussa 2007. BBC Entertainment on kokonaan BBC Worldwiden omistama. Suomessa kanavan korvasi 13. huhtikuuta 2015 BBC Brit.
Aiheesta muualla

BBC Entertainmentin kotisivut.
BBC aloittaa uuden tv-kanavan. (englanniksi)
Barbodes truncatulus

| Barbodes truncatulus> Uhanalaisuusluokitus |
| --- | --- |
 Hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Lahko::  Karppikalat Cypriniformes
Heimo::  Karpit Cyprinidae
Suku::  Barbodes
Laji::  truncatulus
Kaksiosainen nimi
 Barbodes truncatulus  (Herre, 1924) 
Infobox OKNimi-testi OK: 
Barbodes truncatulus on sukupuuttoon kuollut karppien heimon (Cyprinidae) kalalaji.
Lajia tavattiin endeemisenä eli kotoperäisenä Filippiineillä Lanaojärvessä. Kala oli pienikokoinen ja yleensä kasvoi 10–12 senttimetrin mittaiseksi. Lajia ei ole tavattu vuoden 1973 jälkeen, ja Kansainvälinen luonnonsuojeluliitto IUCN luokitteli sen hävinneeksi vuonna 2020.
Avainsäätiö

Avainsäätiö on vuonna 1985 perustettu Lahdessa sijaitseva säätiö, jonka tarkoituksena on edistää eri tavoin tukea tarvitsevien, kuten vammaisten osallistumis- ja vaikutusmahdollisuuksia järjestämällä kuntoutumista ja selviytymistä tukevia sosiaalipalveluja. Sen nimi oli vuoteen 2000 Etelä-Hämeen Vammaistalosäätiö.
RAY tukee säätiön hanketta "Esteetön viestintä - yhteinen asia" 300 000 eurolla vuodessa vuosina 2011–2014.
Säätiön johdossa toimii Kristiina Korkala.
Avainsäätiö on SOSTEn jäsen.
Aiheesta muualla

Avainsäätiön kotisivu
Away

| ”Away” Enrique Iglesias feat>  Sean Garrett |
| --- | --- | --- |

Singlen tiedot
 Albumilta: Greatest Hits
 Äänitetty : 2008
 Julkaistu: 11. marraskuuta 2008 (USA)
 Formaatti: CD, digitaalinen lataus
 Tuottaja(t): Sean Garrett
 Tyylilaji: pop, R&B
 Kesto: 04.00
 Levy-yhtiö: Interscope
Enrique Iglesiasin muut singlet
| ”Lloro Por Ti” 2008 | ”Away” 2008 | ”Takin’ Back My Love” 2008 |
Away on espanjalaislähtöisen laulajan Enrique Iglesiasin ensimmäinen single hänen englanninkieliseltä kokoelmalevyltään Greatest Hits. Kappaleella laulaa myös sen tuottaja Sean Garrett. ”Away” julkaistiin iTunesissa ladattavaksi albumin julkaisupäivänä 11. marraskuuta 2008.
Alun perin kappaleen oli tarkoitus olla mukana jo Garrettin aikaisemmin samana vuonna julkaistulla Turbo 919 -albumilla, mutta hän antoikin sen Iglesiasin esitettäväksi.
Kappaleen musiikkivideo, jonka ohjasi Anthony Mandler, esitettiin ensimmäisen kerran TRL-kanavalla 12. marraskuuta.
Bellême

| Bellême |
| --- | --- |
 Bellême ilmavalokuvassa
 vaakuna
 Bellême
 Koordinaatit: 48°22′35″N, 0°33′38″E 
Valtio:  Ranska
Alue:  Normandia
Departementti:  Orne
Arrondissementti:  Mortagne-au-Perche
Pinta-ala:  
 – Kokonaispinta-ala:  1,7 km²
Väkiluku (2015):  1 565 
 – Väestötiheys:  915 as./km²
Kunnan numero:  61038
 
 Kunnan kotisivut 
Infobox OKVirheellinen NIMI-arvo: 
Bellême on kunta Pohjois-Ranskassa Ornen departementissa Normandian alueella.
Bellême on kukkulalle rakennettu keskiaikainen kaupunki. Kaupunki on ollut ennen linnoitettu, ja linnoituksen muoto on yhä havaittavissa kaupungissa. Linnasta on vielä jäljellä 1400-luvulta peräisin oleva portti. Kaupungin keskustassa oleva aukio Place de l'Europe on entinen linnan aukio. Rue Ville Close -kadulla on runsaasti 1600-luvulta 1800-luvulle rakennettuja värikkäitä asuintaloja. Kaupungin keskustassa oleva Saint-Sauveurin kirkko on rakennettu 1500-luvulla.
Linnan portti
Rue Ville Close
Saint-Sauveurin kirkko
Kaupunki jouluvalaistuksessa
Aiheesta muualla

Kuvia tai muita tiedostoja aiheesta Bellême Wikimedia Commonsissa
Beast Master

Beast Master on Motomi Kyousuken japanilainen sarjakuva (manga), joka ilmestyi vuonna 2007. Sarja julkaistiin Shogakukan lehdessä Betsucomi.
Juoni

Yuiko Kubozuka on eläimiä rakastava lukiolaistyttö, kun eläimet taas vihaavat häntä. Kun uusi luokkatoveri, Leo Aoi, paljastuukin eläimelliseksi, Yuiko kiinnostuu hänestä, ei vain siksi, että Leolla on side eläimiin, vaan koska hän ei olekaan sellainen villieläin jolta näyttää. Tai niin Yuiko luuli. Totuus paljastuu, kun heidän kimppuunsa hyökätään jolloin Leo käyttäytyy kuin verenhimoinen eläin.
Basil Heatley

| Mitalit> Maa:   Yhdistynyt kuningaskunta.Miesten yleisurheilu. Olympialaiset  | Mitalit> Maa:   Yhdistynyt kuningaskunta.Miesten yleisurheilu. Olympialaiset  | Mitalit> Maa:   Yhdistynyt kuningaskunta.Miesten yleisurheilu. Olympialaiset  | Maa:   Yhdistynyt kuningaskunta> Miesten yleisurheilu. |
| --- | --- | --- | --- |
|  Hopeaa | Tokio 1964 | maraton |  |
Benjamin Basil Heatley (25. joulukuuta 1933 Kenilworth – 3. elokuuta 2019) oli brittiläinen kestävyysjuoksija. Hän saavutti vuonna 1964 maratonjuoksussa olympiahopeaa ja maailmanennätyksen.
Heatleyn kestävyysjuoksijan uran ehdoton huippuvuosi oli 1964. Hän juoksi maratonilla kesäkuussa ajan 2.13,55, joka oli kansainvälisen lajiliiton IAAF:n maailman parhaaksi hyväksymä aika, käytännössä maailmanennätys. Heatley menetti ennätyksensä Etiopian Abebe Bikilalle lokakuussa Tokion kesäolympialaisissa, missä Bikila otti ylivoimaisen voiton Heatleyn saavuttaessa hopeaa. Heatley kuoli 85-vuotiaana 3. elokuuta 2019.
Arvoketju

Arvoketju (engl. value chain) on Harvardin yliopiston tutkijan Michael Porterin kehittämä malli yrityksen arvonmuodostusprosessista. Porter esitteli arvoketjun ensimmäisen kerran vuonna 1985 kirjassaan Competitive Advantage: Creating and Sustaining Superior Performance, New York, NY The Free Press.
Arvoketju on käsite, joka kuvaa jonkin hyödykkeen vaiheittaista jalostumista raaka-aineesta valmiiksi tuotteeksi. Jokainen arvoketjun vaihe, yksittäinen prosessi, nostaa tuotteen arvoa. Näitä vaiheita voivat olla esimerkiksi puuvillan kutominen langasta kankaaksi tai vaikkapa tietyn brändin liittäminen tuotteeseen. Arvoketjun viimeinen lenkki on jakelu, esimerkiksi kaupan vähittäismyynti.
Perustoiminnot

Porterin arvoketjussa perustoiminnoista tulologistiikka, operaatiot ja lähtölogistiikka muodostavat varsinaisen materiaalivirran. Tämän lisäksi perustoimintoihin kuuluvat myynti, markkinointi ja huolto. Vaikka Porter korostaakin integraation merkitystä, malliin sisältyy funktionaalisia rajaviivoja.
Koko arvoketjussa sen yksittäiset vaiheet toistuvat usein, esimerkiksi tulo ja lähtölogistiikka. Arvoketjusta olisi pyrittävä tekemään mahdollisimman yksinkertainen ja siitä olisi poistettava kaikki asiakkaalle arvoa tuottamattomat vaiheet.
Arvoketjumallin tarkoitus

Arvoketjumallin tarkoitus oli maksimoida ketjun tehokkuutta kustannuksia pienentämällä. Porterin malli perustui siis tutkimuksiin, joissa organisaatioita tutkitaan toimintojen sarjana, ja näiden koordinoinnista aiheutuvina kustannuksina. Näiden tutkimusten jälkeen on informaatioteknologia kuitenkin tehostanut merkittävästi tätä koordinointia.
Yrityksen arvoketju osana koko arvoketjua/toimitusketjua

Tuotetta valmistava yritys voi yritysstrategiansa mukaan toimia joko yhdessä tai useammassa arvoketjun vaiheessa. Tällöin puhutaan supistetusta ja laajennetusta arvoketjusta. Ydinosaamiseensa keskittyvä yritys toimii yleensä vain supistetussa arvoketjussa; muut jalostusprosessin vaiheet hoidetaan alihankintana muilta yrityksiltä. On kuitenkin huomattava, että tuotteen kilpailukyvyn markkinoilla määrää lopulta se, kuinka tehokas arvoketju kokonaisuudessaan on.
Yrityksen oma arvoketju on siis osa laajempaa arvoketjua, verkostoa, joka alkaa raaka-aineista ja päätyy asiakkaalle. Arvoa tuotetaan asiakkaalle siis suurelta osin koko verkostossa, ennen tai jälkeen omassa yrityksessä tapahtuvia toimintoja. Esimerkiksi autoteollisuudessa lähes 75 prosenttia auton kustannuksista aiheutuu ketjun muissa vaiheissa (alihankkijat ja jakelu) kuin oman yrityksen tuotannossa, ja tulo- ja lähtölogistiikassa. Samansuuntaisia lukuja on saatu IBMltä ja myös teollisuuden ulkopuolelta. Esimerkiksi sairaaloissa 15 prosenttia kustannuksista kohdistuu potilaan hoitoon, ja loput erilaisiin palveluihin kuten rahoitukseen, hallintoon, laitteisiin, rakennuksiin jne. (Koulopoulos, Thomas M., Roloff, Tom, 2006, Smartsourcing Drinving Innovation and Growth Through Outsourcing, Platinium Press)
Porter kuvasi kuitenkin yhden yrityksen arvoketjua. Useamman yrityksen yhteistyön aina raaka-ainelähteiltä käyttöön ja jopa kierrätykseen asti Porter nimeää arvojen järjestelmäksi (engl. value system). Myös tämä näkökulma on sittemmin arkikäytössä saanut nimen arvoketju.
Arvoketjun jaottelu

Arvoketjua voidaan kuvata myös neljällä eri tasolla:
Liiketoiminnan arvoketju: koko yritys asiakasryhmittäin: miten ja kenen kanssa toimitaan.
Yrityksen arvoketju: muodostuu eri toiminnoista yrityksen sisällä: kuinka toimitaan jotta erottaudutaan kilpailijoista ja saadaan kilpailuetua.
Ydinprosessin arvoketju: muodostuu eri ydinprosessin toiminnoista.
Toimintojen arvoketju: muodostuu pienestä toiminnosta tai kokonaisuudesta.
Aiheesta muualla

Peruskäsitteitä (Arkistoitu – Internet Archive)
Tuotannon prosessointi (Arkistoitu – Internet Archive)
Bernhard Frankenhaeuser

Carl Bernhard Frankenhaeuser (26. maaliskuuta 1915 Porvoo, Suomen suuriruhtinaskunta – 21. marraskuuta 1994 Saltsjöbaden, Ruotsi) oli suomalais-ruotsalainen lääkäri ja neurofysiologian tutkija. Frankenhaeuser valmistui lääketieteen lisensiaatiksi Helsingin yliopistosta vuonna 1946 ja siirtyi Ragnar Granitin tutkimusryhmään Tukholman Karoliiniseen instituuttiin, jossa hän väitteli tohtoriksi vuonna 1949. Hän hoiti neurofysiologian professuuria vuodesta 1967. Hänen puolisonsa oli psykologi Marianne Frankenhaeuser (o.s. von Wright).
Atrocitus

| Atrocitus |
| --- | --- |

Luoja(t):  Geoff Johns Ethan Van Sciver
Kustantamo:  DC Comics
Ensiesiintyminen:  Green Lantern Vol 4 nro 25 (marraskuu 2007)
Henkilötiedot
Oikea nimi:  Atros
Pituus:  201 cm
Paino:  424 kg
Ryhmäsidokset:  Punainen lyhty
Henkilöllisyydet:  Atrocitus of the Five Inversions
Voimat:  yli-inhimillinen vahvuus ja kestävyys, verimagia, punainen voimasormus
Suhteet
Sukulaiset:  nimetön vaimo Trakka (tytär, kuollut) Limmy (poika, kuollut) Dex-Starr (lemmikki)
Atrocitus on DC Comicsin sarjakuvissa esiintyvä kuvitteellinen Punaisten lyhtyjen perustaja ja johtaja. Geoff Johnsin ja Ethan Van Sciverin luoma hahmo esiintyi ensimmäisen kerran vuoden 2007 Green Lantern -sarjakuvan osan 4 numerossa 25. Atrocitus käyttää punaista voimasormusta, jonka voimanlähteenä toimii raivo. Hän haluaa kostaa perheensä kuoleman Vartijoille, joiden luomat Ihmismetsästäjät murhasivat hänen perheensä sektorilla 666.
Sarjakuvissa

Kauan sitten pahoiksi muuttuneet Ihmismetsästäjät ryntäsivät Vihreän Lyhdyn sektorille 666, Atrocitus oli yksi viidestä olennosta, jotka selvisivät kuolemalta, kun he murhasivat kaikki asukkaat mukaan lukien Atrocituksen perheen. Neljä muuta selvinnyttä perustivat Atrocituksen kanssa ryhmän nimeltä Five Inversions, jotka vannoivat kostoa Vihreiden Lyhtyjen ja Ihmismetsästäjien luojien liittolaisille. He suorittivat rituaalin, joka antoi heidän nähdä tulevaisuuteen ja selvittää ennustus Blackest Night tapahtumasta, joka tulisi päättämään maailmankaikkeuden. Vartijat kuitenkin pysäyttivät Atrocituksen ryhmän aikeet ja veivät heidät vankeuteen Ysmaultiin.
Abin Sur saapui samaiselle alueelle yrittäessään löytää haaksirikkoutuneen aluksen elonjäänneitä. Hän meni kysymään neuvoa paholaisennäköisiltä olennoilta, mutta Atrocitus kieltäytyi auttamasta. Sen sijaan hänen apuri Qull tarjoutui vapaaehtoisesti auttamaan vastaamalla kolmeen kysymykseen; elonjäänneiden sijainnin, Abin Surin kohtalo ja Blackest Night ennuste. Sur kertoi kuulemansa Vartijoille ja heidät pidettiin Ysmaultissa, eikä siirretty Oan vankilaan. Sur alkoi vierailemaan säännöllisesti Ysmaultissa oppimaan lisää Blackest Nightista ja kuinka estää se. Sur päätti lopulta vapauttaa Atrocituksen, jotta hän voisi viedä Vihreät Lyhdyt Maahan, jossa ennusteen syntymäpaikka universumin lopusta tapahtuisi. Atrocitus oli Sur'in aluksessa kaltereiden takana ja alkoi tuottaa pelkoa hänen mieleen. Se auttoi telkien heikkenemiseen, kun vihreä tahdonvoiman lähde alkoi heikentyä. Atrocitus karkasi vankeudesta ja sivalsi Abin Surin rintakehää haavoittaen häntä vakavasti ja hyppäsi pois aluksesta, kun Abin Sur syöksylaskeutui aluksensa mukana.
Atrocitus jatkoi väkivaltaisia toimiaan Maassa ja tappoi lukemattoman määrän ilmavoimien sotilaita. Hän loi Punaisten lyhtyjen valan, joka tulisi olemaan heidän sotahuuto. Hän loi laitteen aseiden osista, jolla löytäisi ihmisen joka on vastuussa Blackest Night universumin lopusta. Atrocitus suunnitteli sieppaavansa hänet ja vievän takaisin Ysmaultiin. Ennen kuin hän sai tehtävän alkuunsa Sinestro ja tulokas Vihreä Lyhty Hal Jordan keskeyttivät hänen aikeet vieden etsimänsä William Handin turvaan. Atrocitus käytti uutta laitettaan viemään molempien lyhtyjen voimat sormuksistaan jättäen heidät nyrkkiensä varaan puolustamaan itseään. Sinestro onnistui palauttamaan sormuksien voimat takaisin voimalähteellään, mutta Atrocituksella oli edelleen etulyöntiasema. Kaikki kuitenkin kääntyi, kun Atrocitus oli lyödä Sinestron hengiltä, mutta Jordan käytti sormustaan räjäyttääkseen keltaisen auton. Tämä yllätti Atrocituksen täysin, joka uskoi ettei Vihreä voimasormus toimisi keltaiseen väriin. Atrocitus kukistettiin ja hän joutui Sinestron viemänä Oa-planeetalle.
Muussa mediassa > Televisio

Atrocitus esiintyi Green Lantern: The Animated Series -piirrossarjassa, jossa hahmo oli yksi sarjan päävihollisista.
Atrocitus esiintyi Justice League Action animaatiosarjassa, jossa häntä ääninäytteli Michael Dorn.
Atrocitus esiintyi cameo-roolissa vuoden 2019 DC Super Hero Girls sarjan jaksossa "#RageCat".
Muussa mediassa > Elokuvat > Animaatiot

Atrocitus esiintyi ensimmäistä kertaa elokuvassa Green Lantern: Emerald Knights vuonna 2011. Hahmon ääneä oli Bruce Thomas.
Jonathan Adams ääninäytteli Atrocitusta vuonna 2018 elokuvassa Lego DC Comics Super Heroes: Aquaman – Rage of Atlantis.
Muussa mediassa > Videopelit

Atrocitus on ei-pelattavana hahmona DC Universe Online -roolipelissä.
Atrocitus on pelattavana hahmona Injustice 2 -tappelupelissä, jossa häntä ääninäyttelee Ike Amadi.
Atrocitus on pelattavana hahmona Lego Batman 3: Beyond Gotham -pelissä.
Atrocitus on pelattavana hahmona Lego DC Super-Villains -pelissä.
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 2011 | Mike Smith |  |  | DC Universe Online |
| 2011–2013 2018 | Jonathan Adams | Green Lantern: The Animated Series | Lego DC Comics Super Heroes: Aquaman – Rage of Atlantis |  |
| 2011 | Bruce Thomas |  | Green Lantern: Emerald Knights |  |
| 2014–2015 2017–2018 | Ike Amadi |  |  | Lego Batman 3: Beyond Gotham Infinite Crisis Injustice 2 Lego DC Super-Villains |
| 2017–2018 | Michael Dorn | Justice League Action |  |  |
Barbirey-sur-Ouche

| Barbirey-sur-Ouche |
| --- | --- |
 Entinen pesutupa
 vaakuna
 Barbirey-sur-Ouche
 Koordinaatit: 47°15′13″N, 4°45′20″E 
Valtio:  Ranska
Alue:  Bourgogne-Franche-Comté
Departementti:  Côte-d'Or
Arrondissementti:  Dijon
Pinta-ala:  
 – Kokonaispinta-ala:  10,8 km²
Korkeus:  298 - 589 m
Väkiluku (2018):  213 
 – Väestötiheys:  19 as./km²
Kunnan numero:  21045
Infobox OKVirheellinen NIMI-arvo: 
Barbirey-sur-Ouche on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Ouchejoen varrella, noin 28 kilometriä Dijonin kaupungista lounaaseen.
Château de Barbirey
Kunnan nähtävyyksiä on linna Château de Barbirey sekä linnan puutarha Jardins de Barbirey. Nykyinen linna on rakennettu 1700-luvulla. 1800-luvulla linna oli vielä asuttuna, mutta sen jälkeen se hylättiin. Nykyinen omistaja osti hylätyn linnan vuonna 1989 ja kunnosti sen. Lisäksi hän uudisti 1800-luvun englantilaisen puiston, joka luokiteltiin merkittäväksi puutarhaksi vuonna 2004. Nykyään linna toimii juhla- ja kokoustilana.
Aiheesta muualla

Kuvia tai muita tiedostoja aiheesta Barbirey-sur-Ouche Wikimedia Commonsissa
Awasajärvi

| Awasajärvi |
| --- | --- |

Valtiot:  Etiopia
Paikkakunta:  Southern Nations 
Koordinaatit:  7°03′00″N, 38°26′00″E
Mittaustietoja
Pinnankorkeus:  1 708  m 
Pituus:  16  km
Leveys:  9  km 
Pinta-ala:  90 km²
Tilavuus:  1,036 km3 
Suurin syvyys:  22  m 
Valuma-alue:  1 259 km²
 fiAwasajärvi 
Awasajärvi on Etiopiassa sijaitseva järvi. Se on muodostunut repeämälaaksoon, ja sen ympärillä on muita repeämälaaksoon muodostuneita järviä. Awasajärven pinta-ala on 90 km2, ja sillä ei ole laskujokia.
Awasajärven rannalla sijaitsee Awasan kaupunki, jonka asukkaat ovat käyttäneet järven vettä hyvin pitkään juoma- ja käyttövetenä ihmisille ja kotieläimille sekä kasteluun. Järven ranta-alueiden kosteikkoja käytetään kotieläinten laidunmaana ja niiden kasveista valmistetaan tankua-veneitä, mattoja, patjoja sekä taloja. Ihmistoiminnan seurauksena järvelle on kuitenkin muodostunut ekologisia ongelmia.
Awasajärvessä elää monentyyppistä kasviplanktonia, makean veden selkärangattomia sekä kuusi kalalajia, joista kolme on endeemisiä ja kaupallisesti merkittäviä. Lisäksi järvellä tavataan virtahepoja sekä erilaisia matelijoita.
Aiheesta muualla

Kuvia tai muita tiedostoja aiheesta Awasajärvi Wikimedia Commonsissa
Ben Ainslie

| Mitalit | Mitalit | Mitalit |  |
| --- | --- | --- | --- |
|  Ben Ainslie |  Ben Ainslie |  Ben Ainslie |  |
Maa:   Yhdistynyt kuningaskunta
Miesten purjehdus
|  Olympialaiset  |  Olympialaiset  |  Olympialaiset  |  |
|  Kultaa | Sydney 2000 | Laser |  |
|  Kultaa | Ateena 2004 | Finnjolla |  |
|  Kultaa | Peking 2008 | Finnjolla |  |
|  Kultaa | Lontoo 2012 | Finnjolla |  |
|  Hopeaa | Atlanta 1996 | Laser |  |
| Maailmanmestaruus  | Maailmanmestaruus  | Maailmanmestaruus  |  |
|  Kultaa | 1993 | Laser Radial |  |
|  Kultaa | 1995 | Laser (nuoret) |  |
|  Kultaa | 1998 | Laser |  |
|  Kultaa | 1999 | Laser |  |
|  Kultaa | 2002 | Finnjolla |  |
|  Kultaa | 2003 | Finnjolla |  |
|  Kultaa | 2004 | Finnjolla |  |
|  Kultaa | 2005 | Finnjolla |  |
|  Kultaa | 2008 | Finnjolla |  |
|  Kultaa | 2012 | Finnjolla |  |
Charles Benedict "Ben" Ainslie, CBE (s. 5. helmikuuta 1977 Macclesfield) on brittiläinen kilpapurjehtija ja nelinkertainen olympiavoittaja sekä moninkertainen maailmanmestari. Ainslie on aloittanut purjehduksen kahdeksanvuotiaana ja kilpailemisen kymmenenvuotiaana.
Kansainvälinen purjehtijaliitto on valinnut hänet vuoden purjehtijaksi vuosina 1998 ja 2002.
Aiheesta muualla

Ben's Web Site (englanniksi)
Biography, British Olympic Team (Arkistoitu – Internet Archive) (englanniksi)